  
CONTRACT DE ASOCIERE ÎNTRE 
MUNICIPIUL TIMIȘOARA și FEDERAȚIA ROMÂNĂ DE FOTBAL 

Încheiat azi, _____________________, la Timisoara, între

1. Municipiul Timisoara (denumit în continuare ”Municipiul”), cu sediul în Timisoara, Bdul. C.D. LOGA, nr.1, având CUI 14756536, cod IBAN…………………. deschis la banca, reprezentat prin dl. Nicolae Robu, în calitate de Primar;
și
1. Federaţia Română de Fotbal (denumită în continuare ”F.R.F.”), cu sediul în strada Vasile Şerbănică nr.12, sector 2, Bucureşti, România, cod fiscal nr. RO 9825583, reprezentată de 
dl. Răzvan-Marian BURLEANU - Preşedinte;

Art.1.Obiectul  asocierii este promovarea și dezvoltarea  sportului in general şi a jocului  de fotbal in special, prin desfasurarea de activitati fotbalistice de baza, cu implicarea in special a copiilor şi juniorilor, prin realizarea urmatoarelor obiective:
1. Implementarea  proiectului” Construire teren de fotbal  cu suprafata de gazon sintetic 
pentru antrenament si joc” in Municipiul Timisoara, proiect care va fi derulat în condiţiile respectării legislaţiei în vigoare, a normelor Uniunii Europene respectiv FIFA, UEFA şi care va fi supravegheat de reprezentanţii desemnaţi în acest scop de părţile semnatare ale prezentului contract. 
Terenul propus  pentru realizarea bazei sportive este in proprietatea Municipiului Timisoara, fiind  situat in Timisoara, zona Stadion-str. Cerna, fiind inscris  in CF nr.422954, nr. topo 572/1/1/1/2/1/1/1/1/1/1/1, in  suprafata de 39133 mp, conform Anexei I. 
2. Susținerea activitatii centrelor regionale de pregatire pentru copii/ juniori infiintate si 
organizate in Timisoara de catre Federaţia Română de Fotbal;
3. Sustinerea activitatii sectiilor de fotbal ale cluburilor sportive afiliate la Federaţia 
Română de Fotbal, din Timișoara.

Art.2. Părțile au convenit încheierea prezentului contract, după cum urmează:
a) Părţile sunt de acord cu faptul că terenul pus la dispoziție de către Municipiu  este 
imperios necesar pentru realizarea unei baze sportive moderne, care va fi utilizata pentru desfășurarea activităților fotbalistice de baza, in special pentru selectia, pregatirea prin antrenamente și jocuri amicale/oficiale, necesare formarii si dezvoltarii  sportive a tinerelor talente;
b) Părţile sunt de acord că terenul pus la dispoziție de către Municipiu necesită 
lucrări de amenajare privind infrastructura de baza -suport pe care se monteaza suprafata de joc cu gazon sintetic, precum si alte amenajari necesare ( drenaj, imprejmuiri, instalatii electrice, de iluminat nocturn, anexe-vestiare), pentru desfășurarea în bune condiții a activităților sportive;
c) Părţile sunt de acord şi îşi asumă faptul că vor efectua toate demersurile si 
activitatile necesare pentru implementarea proiectului  de amenajare a bazei sportive, respectiv vor depune toate diligențele în vederea îndeplinirii tuturor obiectivelor asumate prin prezentul contract, respectiv:



(1)Municipiul Timisoara se angajeaza in implementarea proiectului de amenajare a terenului de fotbal  cu suprafata de gazon sintetic, prin urmatoarele:
-elaborarea documentatiei tehnico-economice ( Studiu de Fezabilitate si Proiect Tehnic) necesare realizarii investitiei; Terenul identificat trebuie să indeplinească cerințele tehnice pentru ca infrastructura să poata fi omologată FIFA ** (două stele) sau similar;
-realizarea lucrarilor de constructii-instalatii aferente fazei de executie pentru infrastructura de baza-suport a terenului pe care se monteaza suprafata de joc cu gazon sintetic, precum si alte amenajari necesare: drenaj, imprejmuiri, instalatii de apa-canal, instalatii electrice,  sistem de iluminat-nocturna, anexe cu vestiare, dusuri, grupuri sanitare;
- păstrarea unei evidenţe clare şi reale a lucrărilor efectuate in vederea intocmirii Cartii Tehnice a constructiei si a fisei de mijloc fix pentru obiectivul realizat;
- punerea la dispozitia F.R.F. a documentatiilor tehnice din Proiectul Tehnic, necesare realizarii executiei suprafetei de joc din gazon sintetic;
- punerea la dispozitia F.R.F. a terenului construit cu infrastructura de baza –suport finalizata, pentru executia lucrarilor de montare a suprafetei de gazon sintetic;
- efectuarea tuturor demersurilor necesare în vederea asigurării accesului F.R.F., a reprezentanților sau contractanților acesteia la spațiul care urmează a fi amenajat.
(2). Federația Română de Fotbal  se angajează să participe la implementarea 
proiectului de amenajare a terenului de fotbal  cu suprafata de gazon sintetic, prin urmatoarele:
-asigurarea pe cheltuiala proprie a lucrărilor aferente fazei de execuție a suprafeței de joc : 
dotarea si montajul covorului de gazon sintetic care să fie omologabil la nivel FIFA ** (două stele);
-asigurarea materialelor auxiliare de intretinere a suprafetei de joc sintetice, pentru punerea in functiune a terenului; 
- dotarea cu porti de fotbal ( cu accesorii necesare) profesionale, omologabile de catre F.R.F.;
- păstrarea unei evidenţe clare şi reale a lucrărilor efectuate in vederea intocmirii Cartii Tehnice a constructiei si a fisei de mijloc fix pentru obiectivul realizat. Lista cu lucrarile de amenajare si materialele utilizate/ devizul  pentru realizarea suprafetei sintetice de joc si dotarile cu porti  vor fi cuprinse într-o anexă viitoare la prezentul contract-Anexa II. Lucrarile efectuate de F.R.F. vor intra in proprietatea Municipiului Timisoara în baza unui contract de donatie.
- din partea F.R.F. pe perioada derulării lucrărilor de amenajare, vor avea acces la terenul mai sus-specificat, una sau mai multe persoane delegate în acest scop.
d)  Părţile sunt de acord şi îşi asumă faptul că vor efectua toate demersurile necesare 
pentru promovarea si implementarea programelor/proiectelor sportive  privind  susținerea activitatii centrelor regionale de pregatire pentru copii/ juniori, a programelor de formare a tinerilor  fotbalisti, cât si sustinerea activitatii sectiilor de fotbal ale cluburilor sportive afiliate la F.R.F., din Timișoara;
e) Federația va avea dreptul de utilizare gratuită a bazei sportive pentru antrenamente, jocuri 
oficiale sau amicale ale echipelor naționale cu notificarea Municipiului cu minim 15 zile anterior datei la care urmează a fi utilizată baza sportivă; 
f) Cele doua parti semnatare ale prezentului contract , individual si colectiv, își asumă 
obligația să acorde prioritate de utilizare a bazei sportive structurilor sportive municipale afiliate la F.R.F. De asemenea, partile pot stabili criterii de prioritate ale structurilor sportive locale cu privire la utilizarea terenului cum ar fi: nivelul competițional al echipelor, numărul de echipe ale clubului,  participante în competițiile organizate de F.R.F. și A.J.Fotbal Timis, etc.;




g) Municipiul Timisoara, prin compartimentul de specialitate desemnat sa administreze baza 
sportiva , va elabora lunar programul de utilizare cu orarele de activitati sapatamanale, in acord cu F.R.F.; 
Art.3. (1) Municipiul va pune la dispoziția F.R.F., gratuit, asigurand  accesul direct și neîngrădit, spațiul reprezentând terenul de joc, anexele-vestiare, precum și orice alte facilități care vor fi realizate in baza sportiva, pentru antrenamente, jocuri oficiale sau amicale ale echipelor centrelor regionale, ale loturilor naționale. Aceste spatii vor fi identificate distinct dupa finalizarea investitiei într-o anexa viitoare la prezentul contract-Anexa III, începând cu data darii in functiune a bazei sportive;
(2) Municipiul Timisoara in calitate de proprietar al bazei sportive va avea dreptul de 
utilizare gratuită a terenului de joc, a anexelor-vestiare, precum și a tuturor facilităților, pentru antrenamente, jocuri oficiale sau amicale ale echipelor sectiilor de fotbal ale cluburilor sportive din Timișoara , afiliate la F.R.F.
Art.4. (1) In temeiul art.577 din Codul Civil, dreptul de proprietate asupra lucrarilor /imbunatatirilor realizate de F.R.F. asupra spatiului identificat in prezentul contract revine Municipiului Timisoara, in calitate de proprietar al imobilului. 
(2) Lucrarile efectuate de F.R.F. vor intra in proprietatea Municipiului Timisoara prin contract de donatie.
(3) Municipiul va administra si va întreține în calitatea sa de proprietar, spatiul bazei sportive care face obiectul prezentului contract.
    	Art.5. Municipiul Timisoara va garanta F.R.F. că deține toate drepturile legale sau convenționale de proprietate asupra terenului/terenurilor ce fac obiectul prezentului contract. În acest sens, Municipiul va garanta F.R.F. împotriva oricăror evicțiuni, vicii litigii sau pretenții de orice natură a unor terți în legătură cu terenul pus la dispoziție pentru amenajarea bazei sportive. 
Art.6. Municipiul Timisoara va desemna un reprezentant abilitat să mențină legătura cu reprezentanții F.R.F. pe toată durata asocierii, pentru buna desfășurare a activităților sportive cât și de reamenajare/reabilitare a spațiului;
Art.7. Durata contractului este de 10 ani, începând de la semnarea sa. Ulterior expirării termenului inițial de 10 ani pentru care a fost încheiat contractul, în măsura în care niciuna dintre părţile semnatare nu va denunţa unilateral prezentul contract, printr-o notificare prealabilă scrisă şi comunicată tuturor părţilor prezentului contract cu un preaviz de minimum 3 luni, acesta se va prelungi de drept în mod succesiv, pe perioade de câte un an. 
Art.8 Prezentul contract inceteaza prin:
-acordul partilor;
-onorarea obligatiilor contractuale de catre  parti;
Art.9 Forta majora 
Prin forta majora se inteleg toate evenimentele si/ sau imprejurarile independente de vointa partilor imprevizibile si de inlaturat si care survenind dupa incheierea contractului impiedica sau intarzie total sau in parte indeplinirea obligatiilor provenite din acest contract.
Forta majora apara de raspundere partea care o invoca in conditiile legii .
Art. 10 Litigii
Toate litigiile ivite in modul de interpretare, respectare si a prevederilor din prezentul contract se solutioneaza pe cale amiabila. In situatiile cand acest lucru nu este posibil, oricare din părţi poate solicita ca disputa să se soluţioneze de către instanţa judecătorească competentă de pe raza Municipiului Timişoara.


	Art. 11 Legea aplicabila
Prezentul contract se completeaza cu prevederile legislatiei romane in vigoare.
Art.12 Anexele incheiate la contract sunt parte integrantă din acesta, putând fi modificate numai cu acordul expres, scris, al ambelor părți.    

Încheiat azi____________________ în 2 exemplare originale, câte unul pentru fiecare parte semnatară.


       
         MUNICIPIUL TIMIȘOARA                                          FEDERAȚIA ROMÂNĂ DE FOTBAL
      P R I M A R                                                                        PREȘEDINTE
     Nicolae ROBU                                                         Răzvan-Marian BURLEANU


        ADMINISTRATOR PUBLIC                                           
                   Robert  KRISTOF      



           DIRECŢIA ECONOMICĂ
                    DIRECTOR 
                Steliana STANCIU


                 
        BIROUL SPORT - CULTURĂ
                     ŞEF BIROU
               Ioan Mihai COSTA


             SERVICIUL JURIDIC
                ŞEF SERVICIU
                   Caius ŞULI



      Vizat juridic














ANEXA I

Planurile cadastrale, schițele de identificare a terenului pus la dispoziție de către Municipiu în vederea realizării proiectului ” Construire teren de fotbal  cu suprafata de gazon sintetic 
pentru antrenament si joc” in Municipiul Timisoara,










































ANEXA II

Lucrările/dotarile efectuate din contributia FR Fotbal in vedereaa realizării proiectului
 ” Construire teren de fotbal  cu suprafata de gazon sintetic pentru antrenament si joc” in Municipiul Timisoara,












































ANEXA III

Lista nominala cu spatiile care compun baza sportiva cu teren de fotbal  cu suprafata de gazon sintetic pentru antrenament si joc, realizat in municipiul Timisoara  in asociere cu FR Fotbal

